
ВЫШЭЙШЫ ЕЎРАЗІЙСКІ ЭКАНАМІЧНЫ САВЕТ


РАШЭННЕ

	«8» мая 2024 г.
	         № 4
	   г. Масква



Аб унясенні змяненняў у Рэгламент работы 
Еўразійскай эканамічнай камісіі
Вышэйшы Еўразійскі эканамічны савет вырашыў:
1. Унесці ў Рэгламент работы Еўразійскай эканамічнай камісіі, зацверджаны Рашэннем Вышэйшага Еўразійскага эканамічнага савета ад 23 снежня 2014 г. № 98, наступныя змяненні:
а) дадатак № 1 да ўказанага Рэгламенту дапоўніць пунктамі 168–173 наступнага зместу:
«168. Вызначэнне пераліку тавараў электроннага гандлю і (або) катэгорый тавараў электроннага гандлю, у дачыненні да якіх палажэнні главы 431 Мытнага кодэкса Саюза не прымяняюцца.
169. Вызначэнне парадку ідэнтыфікацыі тавараў электроннага гандлю ў выпадку іх вяртання пасля набыцця.
170. Вызначэнне адзінай стаўкі мытнай пошліны ў дачыненні да тавараў электроннага гандлю, набытых фізічнымі асобамі.
171. Вызначэнне вартасных, вагавых і (або) колькасных нормаў, у межах якіх тавары электроннага гандлю, набытыя фізічнымі асобамі, увозяцца на мытную тэрыторыю Саюза без выплаты мытнай пошліны ў дачыненні да тавараў электроннага гандлю, а таксама вызначэнне выпадкаў, калі заканадаўствам дзяржаў-членаў могуць быць устаноўлены больш жорсткія, чым вызначаныя Камісіяй, нормы.
172. Вызначэнне памеру забеспячэння выканання абавязкаў юрыдычнай асобы, якая ажыццяўляе дзейнасць у сферы мытнай справы ў якасці аператара электроннага гандлю.
173. Вызначэнне акалічнасцей, пры якіх спыняецца абавязак па выплаце мытнай пошліны ў дачыненні да тавараў электроннага гандлю ў выпадках, калі ў дачыненні да адных і тых жа тавараў электроннага гандлю, якія ўвозяцца (увезены), набыты фізічнымі асобамі, абавязак па выплаце мытнай пошліны ў дачыненні да тавараў электроннага гандлю ўзнік у розных асоб, па розных акалічнасцях і (або) неаднаразова, у тым ліку калі абавязак па выплаце мытнай пошліны ў дачыненні да тавараў электроннага гандлю ўзнік у адной дзяржаве-члене, а акалічнасці, пры якіх спыняецца абавязак па выплаце такой мытнай пошліны, надышлі ў іншай дзяржаве-члене, а таксама парадку ўзаемадзеяння мытных органаў па пацвярджэнні надыходу такіх акалічнасцей.»;
б) дадатак № 2 да ўказанага Рэгламенту дапоўніць пунктам 50 наступнага зместу:
«50. Вызначэнне асаблівасцей парадку і ўмоў вывазу тавараў электроннага гандлю з мытнай тэрыторыі Саюза, уключаючы ўмовы іх змяшчэння пад мытныя працэдуры, якія дапускаюць вываз тавараў з мытнай тэрыторыі Саюза, і асаблівасцей прымянення такіх мытных працэдур, асаблівасцей парадку ажыццяўлення мытных аперацый у дачыненні да тавараў электроннага гандлю, якія вывозяцца з мытнай тэрыторыі Саюза, і асаблівасцей прымянення мытных плацяжоў у дачыненні да такіх тавараў.».
2. Гэта Рашэнне ўступае ў сілу з даты яго афіцыйнага апублікавання, але не раней за дату ўступлення ў сілу Пратакола аб унясенні змяненняў у Дагавор аб Мытным кодэксе Еўразійскага эканамічнага саюза ад 11 красавіка 2017 года, падпісанага 25 снежня 2023 г.

